**Klara Marie de Fine Dahl** (født 14. mars 1867 i Ålesund, død 24. desember 1947 i Bergen) var en norsk skuespillerinne.

Familie
-------

Klara Dahl var datter av skipsfører og fyrvokter Mathias Dahl og Nikoline Olava Knudsen. Hennes familie bodde lenge i Molde og Ålesund før faren ble fyrvokter på Flatøen i Fana.

Liv og virke
------------

Da Klara Dahl nettopp hadde etablert seg i Kristiania, skrev man i tidsskriftet Urd følgende linjer om henne: «Frk Dahls Historie er eiendommelig som hun er selv. Opvokset paa en øde Ø hvor hendes Far var Fyrvogter henlevede hun sin Barndom og første Ungdom henvist til en liden Plet Jord, omgivet af Himmel og Hav. Sol og Regn og Storm var de eneste fremmede Gjæster der besøgte Øen, og norget af en vild Naturs Luner har da ogsaa afsat sig i hendes Sind. Hun havde imidlertid læst adskillig i denne Tid, og syntes allerede i Ensomheden derude at være blevet klar over sit Kald, thi da hun første gang kom til Bergen, gik hun op til Teaterchef Aanrud med den Erklæring at hun vilde spille *Mor Aase* i *Per Gynt*, et Ønske som Teaterchefen selvfølgelig, af mer end en Grund, ikke kunde efterkomme. Hun blev imidlertid optaget pass Elevskolen; ved tentamen før Jul havde hun sa ogsaa valgt en Scene i *Per Gynt* som *Mor Aase*, og, vi maa tilstaa det, hun gjorde en udmerket Aasefigur. Som *Petersen* i *Erotik* viste Frk. Dahl ikke lidet Anlæg for det brede komiske Lune; men hendes Anlæg gaar dog maaske mer i Retning af *Mor Aase*.»

Klara Dahl var elev ved Sekondteatret i Christiania Tivoli sesongen 1899-1900. Her fikk hun 22. september 1899 sin scenedebut som *husholdersken Jomfru Petersen* i stykket *Erotik*. Deretter opptrådte hun ved Eldorado, før hun i årene 1903-1907 var ansatt ved Centralteatret. Delere av sesongen 1907-1908 turnerte hun med Nasjonalturneen. Hun har også opptrådt ved Stavanger Teater, Trondhjems Nationale Scene (1924-1925) og Den nationale Scene (1931-1946). Høsten 1947 var hun på turné med *Erasmus Montanus*.

Roller i utvalg
---------------

* *husholdersken Jomfru Petersen* i stykket *Erotik* (Sekondteatret, 1899)
* *Grevinne Malgina* i *Den lille dronning* (Tivoli Teater, 1914)
* *Fru Westermann* i *Bryllupet paa Soløy* av Aug. Wennersten (Bjørnevikturneen, Sarpsborg, 1928)
* *Tante Ulrikke* i *Tante Ulrikke* av Gunnar Heiberg (Den nationale Scene, 1931)
* *Laurence* i *Vi som gaar Kjøkkenveien* av Sigrid Boo (Den nationale Scene, 1932)
* *Dobbelt-Petra* i *Den store barnedåpen* (Den nationale Scene, 1935)
* *Mor Åse* i *Peer Gynt av Henrik Ibsen (Den nationale Scene, 1936)*
* *Bente* i *Anne Pedersdotter* av Hans Wiers-Jenssen (1945)

Referanser
----------

1. 1 2   sceneweb.no[Hentet fra Wikidata]
2. 1 2  Ministerialbok for Ålesund prestegjeld 1878-1885 (1501P): Konfirmerte: 1882-10-01
3. ↑  *Urd*. Oslo: A/S Urd. 1900.
4. ↑  *Dagbladet 1914.01.02*. Norge, Oslo. 1914. s. 2.
5. ↑  *Smaalenenes Social-Demokrat 1928.10.01*. Norge, Østfold, Fredrikstad. 1928. s. 3.
6. ↑  Nygaard, Knut (1977). *nationale scene 1931-1976*. Gyldendal. s. 16. ISBN 8205108277.
7. ↑  *Nordisk Tidende 1932.01.21*. US. 1932. s. 3.
8. ↑  Nygaard, Knut (1977). *nationale scene 1931-1976*. Gyldendal. s. 71. ISBN 8205108277.
9. ↑  Nygaard, Knut (1977). *nationale scene 1931-1976*. Gyldendal. s. 99. ISBN 8205108277.
10. ↑  *Hans Wiers-Jenssen*. Universitetsforlaget. 1970. s. 58. ISBN 8200046443.

Kilder
------

* Jensson, Liv (1981). *Biografisk skuespillerleksikon*. Universitetsforl. s. 42. ISBN 8200056228.

Eksterne lenker
---------------

* (no) Klara Dahl hos Sceneweb Rediger på Wikidata